с рисковете, покрити преди периода, т.е. началната най-добра прогнозна оценка без премийните резерви, но с начална корекция, ако има такива (вж. полета C0050/R0160 — R0180 и C0060/R0160—R0180;
 —
 Въз основа на тези данни се изчислява коригирането на дисконтовия процент, приложено през година N.
 C0050–C0060/R0220
 Промени в най-добрата прогнозна оценка в резултат на прогнозираните входящи и изходящи потоци през година N — рискове, покрити преди периода
 Премиите, претенциите и откупуванията, които е било предвидено съгласно началната най-добра прогнозна оценка (свързана с рисковете, покрити преди периода) да бъдат изплатени през годината, няма да бъдат включени в крайната най-добра прогнозна оценка, тъй като са били платени/получени през годината.
 Следователно трябва да се извърши корекция за неутрализиране.
 За да се изолира тази корекция, изчислението може да бъде направено, както следва:
 —
 Разглежда се частта от началната най-добра прогнозна оценка, свързана с рисковете, покрити преди периода, т.е. началната най-добра прогнозна оценка без премийните резерви;
 —
 Изолира се сумата на паричните потоци (входящи минус изходящи парични средства), които са били предвидени съгласно началната най-добра прогнозна оценка за разглеждания период.
 —
 Изолираната сума на паричните потоци е в допълнение към началната най-добра прогнозна оценка (с оглед неутрализиране) и се попълва в поле C0050 и C0060/R0220.
 C0050–C0060/R0230
 Промени в най-добрата прогнозна оценка в резултат на опита — рискове, покрити преди период
 Посочената тук промяна на най-добрата прогнозна оценка се отнасят единствено до реализираните парични потоци в сравнение с паричните потоци, които са били предвидени.
 За целите на изчислението и при липса на информация за реализираните парични потоци, промените в резултат на опита може да се изчислят като разлика между реализираните технически потоци и прогнозираните парични потоци.
 C0050–C0060/R0240
 Промени в най-добрата прогнозна оценка поради промени в допускания, които не са икономически — рискове, покрити преди периода
 Отнася се основно до промени в обявените, но неуредени претенции, които не са предизвикани от реализираните технически потоци (напр. преразглеждане на размера на възникналите, но необявени претенции, за всеки отделен случай), и промени в допусканията, които са пряко свързани със застрахователни рискове (т.е. проценти на прекратяванията), които могат да бъдат представени като допускания, които не са икономически.
 За да се изолира единствено обхватът на промените, дължащи се на промени в допускания, изчислението може да бъде направено, както следва:
 —
 Взема се предвид началната най-добра прогнозна оценка (поле C0050/R0150), включително корекцията на началната най-добра прогнозна оценка (полета C0050/R0160—R0180), и въздействието на коригирането на прогнозираните парични потоци за година N (съответно C0050/R0210—R0230 и C0060/R0210—R0230);
 —
 Въз основа на тези данни се прави изчисление с нови допускания, които не са свързани с дисконтовите лихвени проценти, прилагани към края на година N (ако има такива).
 Това ще гарантира, че промяната на най-добрата прогнозна оценка е свързана единствено с промените на тези допускания. Може да не бъде отразена промяната вследствие на преразглеждане на размера на обявените, но неуредени претенции за всеки отделен случай, която следователно трябва да бъде добавена.
 По отношение на общото застраховане, в случаите, при които тези промени не могат да бъдат отделени от промените в резултат на опита, се отчита общата сума по C0060/R0230.
 C0050–C0060/R0250
